Іс №2- 9488/15

 **ШЕШІМ**

 **ҚАЗАҚСТАН РЕСПУБЛИКАСЫ АТЫНАН**

5 қазан 2015 жыл Қызылорда қаласы.

 Қызылорда қалалық соты құрамында судья Г.Ж.Мырзатаеваның төрағалық етуімен, хатшылықта Т.Ахметов болып, өзінің ашық сот отырысында Қызылорда қалалық сотының мәжіліс залында талап қоюшы Ерғали Нұрәлінің жауапкерлер Жусипов Мархабат Нысанбаевичтен, «Фирма Техстрой Сервис-Қызылорда» ЖШС-нен 1 114 000 теңге қарызын өндіру туралы азаматтық ісін қарап, соттың

 **АНЫҚТАҒАНЫ:**

Ерғали Нұрәлі сотқа қойған талабында жауапкер М.Жусипов «Фирма Техстрой Сервис-Қызылорда» ЖШС-нің директоры бола тұрып 28.04.2015 ж. 3 000 кеңсе қағазын алып, 1 114 000 теңге құнын он күн мерзімде қайтаруды міндеттенгенін, қарызын қайтармағандықтан 1114 000 теңге қарызын жауапкерлер Жусипов Мархабат Нысанбаевичтен, «Фирма Техстрой Сервис-Қызылорда» ЖШС-нен өндіруді сұраған.

Талап қоюшы Ерғали Нұрәлі сот отырысын өзінің қатысуынсыз қарау жөнінде сотқа жазбаша өтініш келтірген.

Жауапкер М.Жусипов сотқа берген арызында талапты мойындайтынын көрсетіп, азаматтық істі өзінің қатысуынсыз қарауды сұраған.

Осыған орай, сот ҚР АІЖК-нің 187 бабының талабына сәйкес азаматтық іс талап қоюшының және жауапкерлердің қатысуынсыз қаралуға жатады теп ұйғарым етті.

Сот іс материалдарын зерделеп төмендегі негіздермен талап арыз ішінара қанағаттандырылуға жатады деп есептейді.

Сотта анықталғандай 28 сәуір 2015 жылы жауапкер М.Жусипов талап қоюшы Ерғали Нұрәліден алған 3 000 қорап кеңсе қағазынын құны 1 114 000 теңге қарызын он күндік мерзімде қайтаруды міндеттенген.

Белгіленген мерзімде қарыз ақшасы қайтарылмағандықтан талап қоюшы 1 114 000 тенге қарызын жауапкерлер М.Жусиповтен және «Фирма Техстрой Сервис-Қызылорда» ЖШС-нен өндіруді талап еткен.

ҚР АК-нің 272 - бабына сәйкес міндеттеме – міндеттеме шартары мен заң талаптарына сәйкес тиісінше орындалуға тиіс, ал мұндай шарттар мен талаптар болмаған жағдайда –іскерлік қызмет өрісіндегі әдеттегі құқықтарға немесе әдетте қойылатын өзге де талаптарға сәйкес орындалуға тиіс.

ҚР АК-нің 152 бабының талабы бойынша  мәмiлелердi жасау кезiнiң өзiнде орындалатындарынан басқа, жүз есептiк көрсеткiштен жоғары сомаға жасалынатын мәміле жазбаша түрде жасалуға тиiс.

ҚР АК-нің 153 бабы бойынша тараптар мәміленің жасалғанын, мазмұнын немесе орындалғанын жазбаша немесе өзге куәгерлік айғақтардан басқа дәлелдермен растауға құқылы.

 Жауапкер М.Жусиповттың талап қоюшы Ерғали Нұраліге 1 114 000 тенге қарызы тараптардың арасындағы қол хатпен бекітіледі.

Сонымен қатар,жауапкер М.Жусипов сотқа берген жазбаша арызында талапты толық мойындайтынын көрсеткен.

Іс құжаттарына тіркелегн қол хат бойынша жауапкер М.Жусипов 3000 қорап кеңсе қағаздарын алғанын көрсетіп, 1 114 000 қарызын қайтаруды міндеттенген, яғни қол хат«Фирма Техстрой Сервис-Қызылорда» ЖШС-нің емес, М.Жусиповтын атынан жазылған.

Бұл жағдайда, сот талап қоюшының пайдасына 1 114 000 теңге қарызы жауапкер М.Жусиповтен өндірілуге жатады деп есептейді.

ҚР АІЖК-нің 110-бабының 1-бөлігіне сәйкес пайдасына шешім шығарылған тарапқа, бұл тарап сот шығындарын төлеуден босатылса да, басқа тараптан іс бойынша жұмсалған барлық шығындарды сот алып береді.

Сондықтан, жауапкер М.Жусиповтен талап қоюшы пайдасына 11140 теңге мөлшеріндегі баж шығыны өндірілуге жатады.

 Жоғарыда көрсетілгендердің негізінде және ҚР АІЖК-нің 217 – 221, баптарын басшылыққа алып, сот

 **ШЕШІМ ЕТТІ**:

 Талап қоюшы Ерғали Нұрәлінің жауапкерлер Жусипов Мархабат Нысанбаевичтен, «Фирма Техстрой Сервис-Қызылорда» ЖШС-нен 1114 000 теңге қарызын өндіру туралы талап арызы ішінара қанағаттандырылсын.

 Жауапкер Жусипов Мархабат Нысанбаевичтен талап қоюшы Ерғали Нұрәлінің пайдасына 1 114 000 (бір миллион бір жүз он төрт мың) тенге қарызы және 11 140 (он бір мың бір жүз қырық) тенге баж шығындары барлығы 1 125 140 (бір миллион бір жүз жиырма бес мың бір жүз қырық) тенге өндірілсін.

 Шешімге наразы жақтар осы сот арқылы шешім көшірмелері тапсырылған күннен бастап он бес күн ішінде Қызылорда облыстық сотына апелляциялық тәртіппен шағым беруі немесе прокурор наразылық келтіруі мүмкін.

 **Төрағалық етуші судья: Г.Ж.Мырзатаева**